ai4bharat/Pralekha huggingface dataset:
எஃகுத்துறை அமைச்சகம்
கிழக்கு இந்தியாவில் எஃகு உற்பத்தியை மேம்படுத்தவும், எஃகுத் துறை செயல்திறனை கட்டமைக்கவும் நடவடிக்கைகள்
மாநிலங்களவையில் கேட்கப்பட்ட கேள்விக்கு, மத்திய எஃகு துறை அமைச்சர் திரு. தர்மேந்திர பிரதான் எழுத்துபூர்வமாக அளித்த பதிலில் கூறியதாவது:
மத்திய எஃகு அமைச்சகம், ஒடிசா, ஜார்கண்ட், சட்டீஸ்கர், மேற்கு வங்கம் மற்றும் ஆந்திராவில் ஒருங்கிணைந்த எஃகு மையங்களின் வளர்ச்சியை உள்ளடக்கிய 'பூர்வோதயா' என்ற திட்டத்தை தொடங்கியுள்ளது. இதன் நோக்கம், எஃகு ஆலைகளின் திறன் மேப்படுத்துவது, மற்றும் எஃகு ஆலைகளுக்கு அருகிலேயே எஃகு தொகுப்புகளை அமைப்பது மற்றும் கட்டமைப்பு வசதிகளை மேம்படுத்துவது ஆகும்.
2030-31-ம் ஆண்டுக்குள் எஃகு உற்பத்தித் திறனை ஆண்டுக்கு 300 மெட்ரிக் டன்னாக உயர்த்த தேசிய எஃகு கொள்கை இலக்கு நிர்ணயித்துள்ளது. இதற்காக எஃகு அமைச்சகம் பல முயற்சிகளை எடுத்துள்ளது: -
 இந்தியாவில் உற்பத்தி செய்யப்பட்ட எஃகை அரசு நிறுவனங்கள் கொள்முதல் செய்வதை ஊக்குவிக்கும் வகையில் உள்நாட்டு இரும்பு மற்றும் எஃகு தயாரிப்புகள் கொள்கை உருவாக்கப்படவுள்ளது.
 உள்நாட்டில் உடைந்த இரும்புகள் கிடைப்பதை அதிகரிக்க, கழிவு எஃகு கொள்கை உருவாக்கப்படும்.
 தரமற்ற எஃகு இறக்குமதி மற்றும் உற்பத்தியை நிறுத்துவதற்கு எஃகு தரக் கட்டுப்பாடு உத்தரவுகளை வழங்குதல். இதுவரை 113 SQCO-கள் வெளியிடப்பட்டுள்ளன.
 எஃகு இறக்குமதிக்கு முன்கூட்டியே பதிவு செய்வதற்கு, எஃகு இறக்குமதி கண்காணிப்பு அமைப்பு .
 மதிப்பு கூட்டப்பட்ட எஃகு, துணைப் பொருட்கள், மூலதனப் பொருட்கள் போன்றவற்றுக்கு உற்பத்தி மையங்களை வைத்திருக்கும் எஃகு தொகுப்புகளை மேம்படுத்த வரைவு திட்டக் கொள்கை.
 எஃகு துறைக்கு மூலப் பொருட்கள் கிடைப்பதை உறுதி செய்ய, ஏலம், காலாவதியான இரும்பு தாது சுரங்கங்களை மீண்டும் செயல்படுத்தல், சுரங்கங்களின் குத்தகையை நீட்டித்தல் போன்ற பணிகளில் சுரங்கத்துறை மற்றும் நிலக்கரித்துறையுடன் மத்திய எஃகு அமைச்சகம் இணைந்து செயல்படும்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1654921
(Visitor Counter : 112
விண்வெளித்துறை
“அபுதாபி விண்வெளி நிகழ்வில்” கலந்து கொள்ளும் இந்தியக் குழுவிற்கு மத்திய அமைச்சர் டாக்டர் ஜிதேந்திர சிங் தலைமையேற்பு
மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர்கள், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங், ஐக்கிய அரபு அமீரகத்தில் நாளை  தொடங்கும் 2 நாள் சர்வதேச "அபுதாபி விண்வெளி நிகழ்வில்" கலந்து கொள்ளும் இந்தியக் குழுவிற்கு தலைமைப் பொறுப்பை ஏற்றுள்ளார்
இந்த நிகழ்வின் தொடக்க விழாவில், இஸ்ரேல் அதிபர் திரு ஐசக் ஹெர்சாக் உடன் இணைந்து இந்தியாவின் சார்பில் டாக்டர் ஜிதேந்திர சிங் உரையாற்றுகிறார்.
டாக்டர் ஜிதேந்திர சிங், ஐக்கிய அரபு அமீரகத்தின் வெளியுறவுத்துறை அமைச்சர், பஹ்ரைன் வெளியுறவுத்துறை அமைச்சர் மற்றும் இஸ்ரேலின் நவீன தொழில்நுட்பங்கள் துறை அமைச்சர் ஆகியோருடன் ‘விண்வெளி இராஜதந்திரம் மற்றும் சர்வதேச ஒத்துழைப்பை செயல்படுத்துவதில் வெளியுறவுக் கொள்கையின் பங்கு’ குறித்த அமைச்சரவைக் கூட்டத்தில் கலந்து கொள்கிறார்.
இருதரப்பு விண்வெளி ஒத்துழைப்பை மேலும் வலுப்படுத்துவதற்கான வழிகள் மற்றும் வழிமுறைகள் குறித்து விவாதிக்க, ஐக்கிய அரபு அமீரகத்தின் நவீன தொழில்நுட்பத்துறை அமைச்சரும், ஐக்கிய அரபு அமீரகத்தின் விண்வெளி அமைப்பின் தலைவருமான திரு சாரா அல் அமிரியுடன் அமைச்சர் பிரதிநிதிகள் அளவிலான பேச்சுக்களை நடத்த உள்ளார்.
அபுதாபிக்கு புறப்படுவதற்கு முன் டாக்டர் ஜிதேந்திர சிங் வெளியிட்ட அறிக்கையில், இருதரப்பு விண்வெளி ஒத்துழைப்பை அதிகரிப்பதற்கு இரு தரப்பினரும் முன்னுரிமை அளித்துள்ளதால், அரேபிய தீபகற்பத்தில் இந்தியா மற்றும் ஐக்கிய அரபு அமீரகத்தின் கூட்டு விண்வெளி ஒத்துழைப்பு மிகப்பெரிய தாக்கத்தை ஏற்படுத்தும் என்று கூறியுள்ளார். இந்திய விண்வெளி ஆராய்ச்சி நிறுவனமும்  ஐக்கிய அரபு அமீரக விண்வெளி நிறுவனமும்  2016 ஆம் ஆண்டில் விண்வெளியை அமைதியான நோக்கங்களுக்காக ஆய்வு செய்தல் மற்றும் பயன்படுத்துவது தொடர்பான புரிந்துணர்வு ஒப்பந்தத்தில் கையெழுத்திட்டன. விண்வெளியில் சுற்றுச்சூழல் தொடர்பான தகவல்களைச் சேகரிப்பதற்காக சமீபத்தில் ஸ்ரீஹரிகோட்டாவில் இருந்து வெற்றிகரமாக விண்ணில் ஏவப்பட்ட பி.எஸ்.எல்.வி.யில் ஐக்கிய அரபு அமீரகத்தின் முதல் நானோ செயற்கைக்கோளான ‘நயிஃப்-1’ இடம்பெற்று இருந்ததை மத்திய அமைச்சர் குறிப்பிட்டுள்ளார்.
பிரதமர் அலுவலகம்
பிரதமர் திரு நரேந்திர மோடி, பிரான்ஸ் அதிபர் திரு இம்மானுவேல் மேக்ரான் ஆகியோர் இடையிலான தொலைபேசி உரையாடல்
பிரதமர் திரு நரேந்திர மோடி இன்று பிரான்ஸ் அதிபர் திரு இம்மானுவேல் மேக்ரானை இன்று தொலைபேசியில் தொடர்பு கொண்டு பேசினார்.
உக்ரைனில் தற்போது நிலவும் சூழல் குறித்து இரு தலைவர்களும் விவாதித்தனர். அங்கு தொடரும் போர் குறித்தும், மனித குலத்திற்கு ஏற்பட்டுள்ள அச்சுறுத்தல் குறித்தும் அவர்கள் தங்கள் கவலைகளை பகிர்ந்து கொண்டனர்.
உக்ரைனில் நடைபெற்று வரும் வன்முறையை கைவிட்டு, போர் நிறுத்தத்தை மேற்கொண்டு பேச்சுவார்த்தைக்கு திரும்ப வேண்டுமென்ற இந்தியாவின் தொடர் வேண்டுகோளையும் பிரதமர் வெளியிட்டார். அனைத்து நாடுகளில் இறையாண்மை மற்றும் பிராந்திய ஒருமைப்பாட்டுக்கு மதிப்பு கொடுக்க வேண்டுமென்றும் அவர் வலியுறுத்தினார்.
இரு தரப்பிற்குமிடையே நடைபெற்று வரும் பேச்சுவார்த்தையை பிரதமர் வரவேற்றார். மக்கள் எந்தவித இடையூறுமின்றி சுமூகமாக நடமாடுவதை உறுதி செய்ய வேண்டுமென்றும் அவர் கேட்டுக்கொண்டார்.
உக்ரைனிலிருந்து இந்தியர்கள் இடம் பெயர்ந்து வரும் இந்தியர்களை, தாய் நாட்டுக்கு அழைத்து வரும் இந்தியாவின் முயற்சிகளை பிரான்ஸ் அதிபரிடம் பிரதமர் விளக்கினார்.
தகவல் மற்றும் ஒலிபரப்பு அமைச்சகம்
நிலநடுக்கத்தால் பாதிக்கப்பட்ட துருக்கியில் மேற்கொள்ளப்பட்டுவரும் இந்திய பேரிடர் மீட்புப்படையினரின்மீட்புப் பணிகள் உலக நாடுகளின் பாராட்டைப் பெற்றுள்ளன: மத்திய அமைச்சர் திரு. அனுராக் சிங் தாக்கூர்
நிலநடுக்கத்தால் பாதிக்கப்பட்ட துருக்கியில் மேற்கொள்ளப்பட்டுவரும், இந்திய பேரிடர் மீட்புப்படையினரின் மீட்புப் பணிகள், உலக நாடுகளின் பாராட்டைப் பெற்றிருப்பதாக மத்திய தகவல் ஒலிபரப்புத்துறை அமைச்சர் திரு. அனுராக் சிங் தாக்கூர் தெரிவித்துள்ளார்.
புதுதில்லியில் நடைபெற்ற புத்தக வெளியீட்டு விழாவில் செய்தியாளர்களிடம் பேசிய அவர், ஒரு காலத்தில் உலக நாடுகளின் உதவியை இந்தியா நாடியிருந்த நிலை மாறி, தற்போது உலக நாடுகளுக்கு இந்தியாவின் ஒத்துழைப்பை நீட்டிக்கும் நிலை உருவாகியிருப்பதாகவும், இது இந்தியா அதிகாரம் மிக்கதாகத் திகழ்வதை பிரதிபலிப்பதாகவும் கூறினார்.
இது, போருக்கான தருணம் அல்ல என்று பிரதமர் நரேந்திர மோடி கூறியது, உலக நாடுகளின் கவனத்தை ஈர்த்ததை நினைவு கூர்ந்த அனுராக் சிங் தாக்கூர், தற்போது நாம் உலக நாடுகளின் உதவியை நாடும் நிலையில் இல்லை, மாறாக முதலீட்டுக்கான வாய்ப்புகள் இந்தியாவில் குவிந்திருப்பதாக உலக நாடுகள் கருதுவதாகத் தெரிவித்தார். கொரோனா பெருந்தொற்றுக் காலத்தில், உலக நாடுகளுக்கு உதவுவதற்கு மத்திய அரசு பல்வேறு சீர்திருத்த நடவடிக்கைகளை மேற்கொண்டதையும் அவர் சுட்டிக்காட்டினார்.
சிரியா, லிபியா, நேபாளம் மற்றும் ஆப்கானிஸ்தான் நிலநடுக்க பாதிப்பின் போது இந்தியா ஆதரவுக்கரம் நீட்டி உதவியதைக் குறிப்பிட்டார். இதன்மூலம் பிரதமர் நரேந்திர மோடி தலைமையிலான மத்திய அரசு, உலக நாடுகளை உள்ளடக்கிய வசு தைவக் குடும்பகம் என்பதற்கு உதாரணமாக திகழ்வதாகவும் திரு. அனுராக் சிங் தாக்கூர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும். https://pib.gov.in/PressReleasePage.aspx?PRID=1900224
SG/ES/JJ/KRS
வணிகம் மற்றும் தொழில்துறை அமைச்சகம்
வர்த்தகம் மற்றும் முதலீட்டு ஒப்பந்தங்களுக்கான முதல் சுற்று பேச்சுவார்த்தைகளை இந்தியா-ஐரோப்பிய யூனியன் நிறைவு செய்துள்ளது
இந்தியா மற்றும் ஐரோப்பிய யூனியன் இடையேயான புவிசார் குறியீடுகள் உள்ளிட்ட வர்த்தகம் மற்றும் முதலீட்டு ஒப்பந்தங்களுக்கான முதல் சுற்று பேச்சுவார்த்தை நேற்று மாலை புதுதில்லியில் முடிவடைந்தது. இந்தியாவின் தடையற்ற வர்த்தக ஒப்பந்தப் பேச்சுவார்த்தைகள், மத்திய வர்த்தகத்துறை இணை செயலர் திருமிகு நிதி மணி திரிபாதி, ஐரோப்பிய யூனியனின் தலைமை பேச்சுவார்த்தையாளர் திரு. கிறிஸ்டோஃப் கீனர் ஆகியோர் தலைமையில் நடைபெற்றது.
ஒரு வார காலமாக நடைபெற்ற தீவிர பேச்சுவார்த்தைகளில் ,52 தொழில்நுட்ப அமர்வுகளும், புவிசார் குறியீடுகள், தடையற்ற வர்த்தக ஒப்பந்தம் தொடர்பான 7 அமர்வுகளும் நடைபெற்றன.
இரண்டாவது சுற்று பேச்சுவார்த்தை செப்டம்பர் மாதம் பிரஸ்ஸல்ஸில் நடைபெற உள்ளது.
மத்திய வர்த்தகம் மற்றும் தொழில்துறை அமைச்சர் பியூஷ் கோயல், ஐரோப்பிய ஆணையத்தின் நிர்வாக துணைத் தலைவர் திரு பிரஸ்ஸல்ஸில் வால்டிஸ் டோம்ப்ரோவ்ஸ்கிஸ்.ஆகியோர் பிரஸ்ஸல்சில் கடந்த மாதம் பேச்சுவார்த்தையைத் தொடங்கி வைத்தனர்.
ஐரோப்பிய யூனியனுடான இந்தியாவின் இருதரப்பு வர்த்தகம் 2021-22ல் 116.36 பில்லியன் அமெரிக்க டாலர்களாக இருந்தது. உலகளாவிய இடையூறுகள் இருந்தபோதிலும், இருதரப்பு வர்த்தகம் 2021-22 இல் 43.5% வருடாந்திர வளர்ச்சியை எட்டியது. தற்போது ஐரோப்பிய யூனியன் அமெரிக்காவிற்கு அடுத்தபடியாக இந்தியாவின் இரண்டாவது பெரிய வர்த்தக பங்காளியாகவும், இந்திய ஏற்றுமதிக்கான இரண்டாவது பெரிய இடமாகவும் உள்ளது. ஐரோப்பிய ஒன்றியத்துடனான வர்த்தக ஒப்பந்தம், மதிப்புச் சங்கிலிகளைப் பாதுகாப்பது உட்பட, அதன் பொருட்கள் மற்றும் சேவைகளின் ஏற்றுமதியை மேலும் விரிவுபடுத்துவதற்கும், பல்வகைப்படுத்துவதற்கும் இந்தியாவுக்கு உதவும்.
பிரதமர் அலுவலகம்
நாட்டில் கொவிட்-19 பெருந்தொற்று நிலவரம் மற்றும் தடுப்பூசி நிலை குறித்து உயர்மட்டக் குழுவுடன் பிரதமர் ஆய்வு
பிரதமர் திரு நரேந்திர மோடி உயர்மட்ட கூட்டத்திற்கு தலைமை தாங்கினார். இந்தக் கூட்டத்தில் நாட்டில் கொவிட்-19 பெருந்தொற்று நிலவரம் குறிப்பாக ஒமிக்ரான் பரவல், மற்றும் தடுப்பூசி இயக்கத்தின் நிலை ஆகியவை குறித்து பிரதமர் ஆய்வு நடத்தினார்.
கொவிட்-19 பெருந்தொற்று பரவலின் உலகளவில் இந்தியாவின் நிலவரம் குறித்த விரிவான வீடியோ விளக்கம் அளிக்கப்பட்டது. தடுப்பூசி இயக்கம், தடுப்பூசியின் செயல்திறன்,மருத்துவமனையில் அனுமதிப்பது வெகுவாக குறைந்திருப்பது, தொற்று பரவலை குறைக்க மத்திய அரசு மேற்கொண்ட முயற்சிகள் உள்ளிட்ட பல்வேறு விஷயங்கள் குறித்து இந்தக் கூட்டத்தில் விரிவாக எடுத்துரைக்கப்பட்டது.
தடுப்பூசி செலுத்துபவர்கள், சுகாதார பணியாளர்கள், மத்திய, மாநில அரசுகளின் இடையறாத முயற்சிகளை பிரதமர் பாராட்டினார். கொவிட் தொடர்பான விதிமுறைகளை பின்பற்றுவதன் முக்கியத்துவத்தை பிரதமர் எடுத்துரைத்தார்.
இந்தக் கூட்டத்தில் உள்துறை அமைச்சர், சுகாதாரத்துறை அமைச்சர், சுகாதாரத்துறை இணையமைச்சர், நித்தி ஆயோக் உறுப்பினர் மற்றும் மூத்த அதிகாரிகள் கலந்து கொண்டனர்.
வணிகம் மற்றும் தொழில்துறை அமைச்சகம்
பிரதமரின் விரைவு சக்தி தேசியப் பெருந்திட்டத்தை ஏற்று செயல்படுவதில் சமூகத் துறை அமைச்சகங்கள் / துறைகள் அடைந்துள்ள முன்னேற்றத்தை தொழில் மற்றும் உள்நாட்டு வர்த்தக மேம்பாட்டுத் துறை  ஆய்வு செய்தது
பிரதமரின் விரைவுசக்தி தேசியப் பெருந்திட்டத்தை செயல்படுத்துவதில் சமூகத் துறை அமைச்சகங்கள் / துறைகளின் முன்னேற்றத்தை ஆய்வு செய்வதற்கான கூட்டம் தொழில் மற்றும் உள்நாட்டு வர்த்தகத்தை மேம்பாட்டுத் துறையின் , சரக்குப் போக்குவரத்துப் பிரிவு சிறப்புச் செயலாளர் திருமதி சுமிதா தவ்ரா தலைமையில் புதுதில்லியில் நடைபெற்றது.
கூட்டத்தில் 14 அமைச்சகங்கள் / துறைகளைச் சேர்ந்த 35 மூத்த அதிகாரிகள் கலந்து கொண்டனர். பஞ்சாயத்து ராஜ் துறை, சுகாதாரம் மற்றும் குடும்ப நலத் துறை, பள்ளிக் கல்வி மற்றும் எழுத்தறிவுத் துறை, உயர் கல்வித் துறை, கலாச்சார அமைச்சகம், வீட்டுவசதி மற்றும் நகர்ப்புற விவகாரங்கள் அமைச்சகம், ஊரக வளர்ச்சி அமைச்சகம், பெண்கள் மற்றும் குழந்தைகள் மேம்பாட்டு அமைச்சகம், பழங்குடியினர் விவகார அமைச்சகம், இளைஞர் விவகாரத் துறை, விளையாட்டுத் துறை, திறன் மேம்பாடு மற்றும் தொழில்முனைவோர் அமைச்சகம், ஆயுஷ் அமைச்சகம் ஆகியவற்றில் இருந்தும் பிசாக் - என் நிறுவனம், நித்தி ஆயோக் அமைப்பு ஆகியவற்றில் இருந்தும் இக்கூட்டத்தில் அதிகாரிகள் பங்கேற்றனர்.
ஆய்வுக் கூட்டத்தில், பேசிய சிறப்புச் செயலாளர், பிரதமரின் விரைவு சக்தி திட்டத்தின் முக்கியத்துவத்தையும், உள்கட்டமைப்பு மற்றும் சமூகத் துறை திட்டங்களின் ஒருங்கிணைந்த செயல்பாடு ஆகியவற்றில் அது ஆற்றக்கூடிய பங்கையும் எடுத்துரைத்தார். கடந்த கூட்டத்திற்குப் பிறகு சமூகத் துறை அமைச்சகங்கள் / துறைகளில் ஏற்பட்டுள்ள குறிப்பிடத்தக்க முன்னேற்றம் இக்கூட்டத்தில் பாராட்டப்பட்டது.
சமூகத் துறை அமைச்சகங்கள்/துறைகள் இந்த பிரதமரின் விரைவு சக்தி பெருந்திட்ட செயல்பாடுகளில் அடைந்துள்ள முன்னேற்றம், திட்டமிடல், மேம்பாடு மற்றும் எதிர்கொள்ளும் சவால்கள் குறித்து தனித்தனியாக விவாதிக்கப்பட்டன.
------------------
PKV/PLM/KPG
(Visitor Counter : 77
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய சுகாதார சேவைகள் அமைப்பில் அரசு-தனியார் கூட்டை கொவிட் வலுப்படுத்தியுள்ளது: மத்திய அமைச்சர் டாக்டர் ஜிதேந்திர சிங்
இந்திய சுகாதார சேவைகள் அமைப்பில் அரசு-தனியார் கூட்டை கொவிட் வலுப்படுத்தியுள்ளது என்றும் இது இரு பிரிவினருக்கும் நன்மை பயக்கும் என்றும் வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
இந்திய தொழில் கூட்டமைப்பு ஏற்பாடு செய்த இரண்டாம் பொது சுகாதார உச்சி மாநாடு 2021-ல் பேசிய அவர், சுகாதார சேவைகள், பரிசோதனை வழங்கல், தடுப்பு மருந்து உருவாக்கம், ஆராய்ச்சி & மேம்பாடு, ஊரக பகுதிகளுக்கான தொலைமருத்துவ சேவைகள் மற்றும் மருந்துகளின் டிஜிட்டல் விநியோகம் உள்ளிட்ட பலவற்றில் தொழில் துறை மற்றும் பொது சுகாதார நிபுணர்களுடனான இந்த கூட்டு மூலம் பணியாற்றலாம் என்றார்.
சுகாதார சேவைகள் அமைப்பில் அரசு-தனியார் கூட்டு திருப்புமுனையாக அமையும் என்றும், இந்திய சுகாதார துறையை உண்மையாகவே மாற்றியமைக்கும் என்றும் அமைச்சர் மேலும் கூறினார்.
பிரதமர் திரு நரேந்திர மோடியால் தொடங்கி வைக்கப்பட்ட உலகின் மிகப்பெரிய தடுப்பு மருந்து வழங்கல் நடவடிக்கை குறித்து பேசிய அவர், 32 கோடி டோஸ் தடுப்பூசிகளை செலுத்தி உலகிலேயே வேகமாக தடுப்பு மருந்துகளை வழங்கிய நாடாக இந்தியா திகழ்கிறது என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1730949
தகவல் மற்றும் ஒலிபரப்பு அமைச்சகம்
‘இந்த வருடத்திற்கான திரையுலக ஆளுமை’ விருது பாடலாசிரியர் பிரசூன் ஜோஷிக்கு இந்திய சர்வதேச திரைப்பட விழாவில் வழங்கப்பட்டது
“ஒரு வானம் குறைவாக உள்ளது, மேலும் வானங்களை கொண்டு வாருங்கள்...” கோவாவில் நடைபெற்ற 52-வது இந்திய சர்வதேச திரைப்பட விழாவின் நிறைவு நிகழ்வில் 'இந்த ஆண்டின் சிறந்த திரையுலக ஆளுமை' விருது வழங்கப்பட்டபோது புகழ்பெற்ற பாடலாசிரியரும் படைப்பாற்றல் மிக்க எழுத்தாளருமான திரு பிரசூன் ஜோஷி கூறியது இதுதான். .
திரையுலகம், கலாச்சாரம் மற்றும் சமூக முக்கியத்துவம் வாய்ந்த கலைப் பணிகளுக்கு திரு ஜோஷி ஆற்றிய பங்களிப்புக்காக தகவல் மற்றும் ஒலிபரப்புத் துறை அமைச்சர் திரு அனுராக் தாக்கூர் இந்த விருதை அவருக்கு வழங்கினார்.
இந்தியாவின் பன்முகத்தன்மை உண்மையிலேயே அற்புதமானது என்பதை அடிக்கோடிட்டுக் காட்டிய திரு ஜோஷி, அனைத்துப் பிரிவினரும் தங்கள் கதைகளைச் சொல்வதற்கு ஒரு தளம் இல்லையென்றால், இந்தியாவின் செழுமையான பன்முகத்தன்மை சினிமாவில் வெளிப்பட்டிருக்காது என்றார். இந்த ஆண்டின் 75 சிறந்த படைப்பாளிகளின் முன்முயற்சியின் மூலம் அத்தகைய தளத்தை வழங்க முயற்சித்ததற்காக இந்திய சர்வதேச திரைப்பட விழாவை அவர் பாராட்டினார்.
திரைப்படங்கள், தனித்துவமான தொலைக்காட்சி விளம்பரங்கள் மற்றும் சமூகம் தொடர்பான கதைகள் ஆகியவற்றில் அவரது ஆத்மார்த்தமான மற்றும் சிந்திக்கத்தூண்டும் எழுத்துகளுக்காக பரவலாக அறியப்படும் திரு ஜோஷி, பத்மஸ்ரீ மற்றும் பல தேசிய விருதுகளை வென்றவர்.
“இளம் உள்ளங்கள் குழப்ப நிலையைக் கொண்டாடத் தொடங்க வேண்டும். குழப்பம் என்பது ஒரு சிறந்த நிலை. அதே சமயம், அது மிகவும் அசௌகரியம் தரக்கூடியது, ஆனால் சிறந்த சிந்தனைகள் குழப்பத்தில் இருந்தே ஆரம்பிக்கின்றன,” என்றார் அவர்.
சிறந்த சினிமாவுக்கு குறுக்குவழி எதுவும் இல்லை, எனவே குறுக்குவழியில் முன்னேறி விடலாம் என்று திரைப்பட இயக்குநர்கள் ஒருபோதும் நினைக்க வேண்டாம் என்று அவர் ஆர்வமுள்ள இயக்குநர்களை எச்சரித்தார். திரைப்படத் தயாரிப்பில் வெற்றி என்பது வடிவமைப்பால் இருக்க வேண்டும், வாய்ப்பு கிடைப்பதால் அல்ல என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1776061
நிலக்கரி அமைச்சகம்
நிலக்கரி அமைச்சகத்தின் முன்முயற்சிகளால் எஃகு உற்பத்திக்கு உள்நாட்டிலேயே கோக்கிங் நிலக்கரி கிடைப்பது அதிகரித்துள்ளது - கோக்கிங் நிலக்கரி உற்பத்தி 2030- ம் ஆண்டில் 140 மெட்ரிக் டன்னை எட்டும் என்று எதிர்பார்க்கப்படுகிறது
எஃகு அமைச்சகம் மற்றும் நிலக்கரி அமைச்சகம் ஆகியவற்றுக்கு இடையிலான கூட்டு முயற்சிகள் உள்நாட்டு கோக்கிங் நிலக்கரி கிடைப்பதை அதிகரித்து, இறக்குமதியை குறைத்துள்ளன. உள்நாட்டு கச்சா கோக்கிங் நிலக்கரி உற்பத்தி 2030 ஆம் ஆண்டில் 140 மெட்ரிக் டன்னை எட்டும் என்று எதிர்பார்க்கப்படுகிறது. இதன் மூலம் சுத்திகரிக்கப்பட்ட பிறகு சுமார் 48 மெட்ரிக் டன் பயன்படுத்தக்கூடிய கோக்கிங் நிலக்கரி கிடைக்கும். எஃகு உற்பத்திக்கு இன்றியமையாத கோக்கிங் நிலக்கரி, அதிகம் கிடைப்பதால் நாட்டில் எஃகு உற்பத்தி சார்ந்த தொழில்துறைகளின் வேகமான வளர்ச்சிக்கு வழிவகுக்கும்.
தேசிய எஃகு கொள்கை 2017-ன் படி, கோக்கிங் தேவையை நிவர்த்தி செய்வதற்காக நிலக்கரி அமைச்சகம் 2022 நிதியாண்டில் "மிஷன் கோக்கிங் நிலக்கரி" என்ற இயக்கத்தைத் தொடங்கியது. தற்சார்பு இந்தியா முன்முயற்சியின் கீழ் ஒரு மாற்றத்தை ஏற்படுத்தும் நடவடிக்கையின் மூலம் கோக்கிங் நிலக்கரி இறக்குமதியை கணிசமாகக் குறைப்பதை இந்த இயக்கம் நோக்கமாகக் கொண்டுள்ளது. ஆய்வு, மேம்பட்ட உற்பத்தி, தொழில்நுட்ப வளர்ச்சி, கோக்கிங் நிலக்கரி சுரங்கங்களில் தனியார் துறையின் ஈடுபாடு, புதிய சலவைத் தொழிற்சாலைகளை நிறுவுதல், அதிகரித்த ஆராய்ச்சி மற்றும் மேம்பாட்டு நடவடிக்கைகள் மற்றும் தர மேம்பாடு ஆகியவை இந்த இயக்கத்தின் நடவடிக்கைகளில் அடங்கும்.
எஃகுத் துறைக்கு உள்நாட்டு கோக்கிங் நிலக்கரியின் விநியோகத்தை வலுப்படுத்தவும், அதிகரித்து வரும் தேவையைப் பூர்த்தி செய்யவும், பல நடவடிக்கைகள் எடுக்கப்பட்டுள்ளன.
கோக்கிங் நிலக்கரி முன்முயற்சிகளை ஊக்குவிக்க எடுக்கப்பட்ட சில நடவடிக்கைகள் பின்வருமாறு:
கோக்கிங் நிலக்கரி சுரங்கங்கள் ஏலம்: 16 கோக்கிங் நிலக்கரி சுரங்கங்களை ஒதுக்கீடு செய்ததன் மூலம் நிலக்கரி அமைச்சகம் ஒரு குறிப்பிடத்தக்க மைல்கல் நடவடிக்கையை மேற்கொண்டுள்ளது. இதில், 2022-23 ஆம் ஆண்டில் 4 பிளாக்குகள் ஏலம் விடப்பட்டன.
கைவிடப்பட்ட சுரங்கங்களுக்கு புத்துயிர் அளித்தல்: பாரத் கோக்கிங் நிலக்கரி லிமிடெட்  நிறுவனத்தால் கைவிடப்பட்ட அல்லது நிறுத்தப்பட்ட சுரங்கங்களிலிருந்து கோக்கிங் நிலக்கரி பிரித்தெடுப்பை மேற்கொள்ளவதற்கு, சில நிறுவனங்களை அழைப்பதன் மூலம் புதிய வாய்ப்புகள் ஏற்பட்டுள்ளன. வருவாய் பகிர்வு மாதிரி மூலம், இந்த முயற்சியின் மூலம் 8 சுரங்கங்களை புதுப்பித்து பணிகளை மேற்கொள்ள வாய்ப்பு அளிக்கறது.
செயில் உடனான ஒத்துழைப்பு: இந்திய எஃகு ஆணையம் லிமிடெட்  மற்றும் பி.சி.சி.எல் ஆகியவை கோக்கிங் நிலக்கரி கிடைப்பதை அதிகரிக்க 1.8 மெட்ரிக் டன் கழுவப்பட்ட கோக்கிங் நிலக்கரியை வழங்குவதற்கான புரிந்துணர்வு ஒப்பந்தத்தில் கையெழுத்திட்டுள்ளன.
கச்சா கோக்கிங் நிலக்கரி ஏலம்: பி.சி.சி.எல் மற்றும் சென்ட்ரல் கோல்ஃபீல்ட்ஸ் லிமிடெட்  ஜூன் 2023-ல் ஏலத்தை ஏற்பாடு செய்தன. டாடா ஸ்டீல் சிசிஎல் சுரங்கங்களிலிருந்து 50,000 டன் கச்சா கோக்கிங் நிலக்கரியை ஏலத்தில் எடுத்தது. இது உள்நாட்டு ஆதாரத்திற்கான உறுதிப்பாட்டை வலுப்படுத்தியது.
புதுமையான கிரீன்ஃபீல்டு சலவைகள்: நிலக்கரி அமைச்சகம் கோக்கிங் நிலக்கரி கிடைப்பதை அதிகரிக்க கிரீன்ஃபீல்ட் சலவை ஆலைகளை நிறுவுவதை அல்லது தற்போதுள்ள பி.சி.சி.எல் சலவை ஆலைகளை புதுப்பிக்க ஊக்குவிக்கிறது.
இந்த உத்திரீதியான முன்முயற்சிகள் உள்நாட்டு கோக்கிங் நிலக்கரி உற்பத்தியை வலுப்படுத்துகின்றன.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் சுமார் 49.64 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 49.64 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 9,84,610 தடுப்பூசிகள் வழங்கப்படவிருக்கின்றன.
சுமார் 3.14 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741411
சிறப்பு சேவைகள் மற்றும் கட்டுரைகள்
ரிப்பன் பில்டிங்ஸ் அஞ்சல் அஞ்சலகம் பெரியமேடுக்கு இடமாற்றம்
ரிப்பன் பில்டிங்ஸ் அஞ்சலகம் கடந்த 80 வருடங்களாக எண். 37, சைடன் ஹேம்ஸ்ரோடு, பெரியமேடு, சென்னை 600 003 என்ற முகவரியில் இயங்கி வந்தது. தற்பொழுது, வாடிக்கையாளர்களுக்கு சிறந்த சேவை வழங்கும் நோக்கில் 06.03.2023 முதல், எண். 7/4, லாலாகுட்டி தெரு, பெரியமேடு, சென்னை 600 003 என்ற முகவரியில் ரிப்பன் பில்டிங்ஸ் அஞ்சலகம் இடமாற்றம் செய்து திறந்து வைக்கப்பட்டதாக மூத்த கண்காணிப்பாளர், சென்னை மாநகர வடக்கு கோட்டம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பழங்குடியினர் நலத்துறை அமைச்சகம்
மலைகளில் பொருட்கள் சேகரிப்பதில் ஈடுபட்டுள்ள சுய உதவிக் குழுக்களை சேர்ந்தவர்கள் பாதுகாப்பாக தொடர்ந்து தொழில் செய்வதை உறுதி செய்வதற்கு யுனிசெப் உடன் இணைந்து ட்ரைபெட் டிஜிட்டல் முயற்சி
மலைகளில் பொருட்களை சேகரிப்பவர்கள் தொடர்ந்து பாதுகாப்பாக தொழில் செய்வதற்கு உத்தரவாதம் அளிப்பதற்கு, யுனிசெப் உடன் சேர்ந்து ட்ரைபெட்  அமைப்பு டிஜிட்டல் முயற்சி மேற்கொண்டுள்ளது. அந்தப் பணியில் ஈடுபட்டுள்ள சுய உதவிக் குழுக்களுக்கு இடையில் இதை ஊக்குவித்து, சமூக இடைவெளியின் முக்கியத்துவத்தை உணர்த்துவது இதன் நோக்கமாக உள்ளது. சுய உதவி குழு மையங்களுக்கு டிஜிட்டல் மல்டிமீடியா தகவல்களாக அனுப்புவதற்குத் தேவையான ஆதரவை யுனிசெப் அளிக்கும்.
இந்த பிரச்சாரத்தை மேம்படுத்துவதற்கான இன்டர்நெட் மூலமான பயிலரங்கம் நாளை அதாவது 2020 ஏப்ரல் 09 ஆம் தேதி நடக்க உள்ளது. 18 ஆயிரத்துக்கும் மேற்பட்டவர்களை சென்றடைய வேண்டும் என்று இலக்கு நிர்ணயிக்கப்பட்டுள்ளது. அனைத்து 27 மாநிலங்களிலும் உள்ள மலைவாழ் மக்களை உள்ளடக்கியதாக இது இருக்கும் என்றும் தெரிவிக்கப்பட்டுள்ளது.
27 மாநிலங்கள் மற்றும் 1 யூனியன் பிரதேசத்தில் மொத்தம் 1205 வன தன் விகாஸ் கேந்திரா மையங்களுக்கு அனுமதி அளிக்கப்பட்டுள்ளது. இவற்றில் சுமார் 18,075 வன தன் சுய உதவி குழுக்கள் செயல்படுகின்றன. இதனால் மலைப் பகுதியில் கிடைக்கும் பொருட்களை சேகரிக்கும் பணியில் 3.6 லட்சம் மலைவாழ் மக்கள் பயன்பெறுகின்றனர்.
சிறப்பு சேவைகள் மற்றும் கட்டுரைகள்
அஞ்சல் துறையின் கோவிட் 19 ஸ்பெஷல் கவர் டிசைன் போட்டி
பள்ளிக் குழந்தைகள் தபால்தலை சேகரிக்கும் பழக்கத்தை மேற்கொள்வதன் மூலமாக அறிவைப் பெருக்குவதே இந்திய அஞ்சல் துறையின் குறிக்கோளாக உள்ளது. குழந்தைகளின் வரைதல் திறனைத் தூண்டுவதற்கும், தபால் தலை பற்றி அறிந்து கொள்வதற்கும், சென்னை 600002 அண்ணாசாலை தலைமை அஞ்சலகத்தின் சிறப்பு தபால்தலை மையம், கோவிட் 19 சம்பந்தமான சிறப்பு அட்டைகளை வடிவமைப்பதற்கான வரைதல் போட்டியை “கோவிட் 19 ஸ்பெஷல் கவர் டிசைன் போட்டி” என்னும் தலைப்பில் நடத்துகிறது.
தகுதி வரம்பு
- 8 முதல் 14 வயதுக்குட்பட்ட குழந்தைகள்
- போட்டிக்கான நுழைவுக் கட்டணம் ரூ.200/-  அதனை அருகில் உள்ள தபால் நிலையத்திலிருந்து “Electronic Money Order” மூலம் “மேற்பார்வையாளர் , அண்ணா சாலை தலைமை அஞ்சலகம், சென்னை 600002” என்ற முகவரிக்கு அல்லது காசோலையினை “தலைமை அஞ்சலக அதிகாரி, அண்ணா சாலை தலைமை அஞ்சலகம், சென்னை 600002” என்ற பெயரில் அனுப்ப வேண்டும். நுழைவுக் கட்டணம் பெறுவதற்கான கடைசித் தேதி 30-09-2020 என்று நிர்ணயிக்கப்பட்டுள்ளது. தாமதமாக வரும் நுழைவுகள் ஏற்றுக் கொள்ளப்பட மாட்டாது.
- செலுத்தப்படும் நுழைவுக் கட்டணம் செலுத்துபவரின் பெயரில் புதிய தபால் தலை கணக்கில் வரவு வைக்கப்படும். புதிய நினைவு முத்திரைகள்  ரூ.200/- வரை பங்கேற்பாளருக்கு அனுப்பப்படும். மேலும், குழந்தைகள் எதிர்காலத்தில் தங்கள் கணக்கில் ரீசார்ஜ் செய்து கொள்ளலாம்.
- பங்கேற்பாளர் ஏற்கனவே தபால்தலை டெபாசிட் கணக்கு வைத்திருந்தால், பங்கேற்பாளர் பெயர் மற்றும் கணக்கு எண்ணை “Electronic Money Order” செய்திப்பகுதியில் அல்லது காசோலையின் பின்புறம் குறிப்பிட வேண்டும். நுழைவுக் கட்டணமாக அனுப்பும் ரூ.200/- அந்த டெபாசிட் கணக்கில் ரீசார்ஜ் செய்யப்படும்.
வரைதலுக்கான தலைப்பு
- வரைதலுக்கான தலைப்பு – கோவிட் 19  மற்றும் ஒவ்வொரு குழந்தையிடமிருந்தும் ஒரு வரைபடம் மட்டுமே ஏற்றுக் கொள்ளப்படும்.
- குழந்தைகள் தங்கள் வசதியான நேரத்தில் வரைபடத்தை வரைந்து “விரைவுத் தபால்”  மூலமாக மட்டும் “மேற்பார்வையாளர் , அண்ணா சாலை தலைமை அஞ்சலகம், சென்னை 600002” என்ற முகவரிக்கு அனுப்ப வேண்டும். வரைபடங்களைப் பெறுவதற்கான கடைசித் தேதி 30/09/2020 என்று நிர்ணயிக்கப்பட்டுள்ளது. தாமதமாக வரும் வரைபடங்கள் ஏற்றுக் கொள்ளப்பட மாட்டாது.
- குழந்தையின் பெயர், பள்ளியின் பெயர், வகுப்பு, வயது, வீட்டு முகவரி, கைபேசி எண் போன்ற விவரங்களை விரைவு தபால் உறை மற்றும் வரைபடத் தாள்களின் பின்புறம் பென்சிலில் மட்டுமே எழுத வேண்டும்.
தேர்வு செயல்முறை மற்றும் பரிசு விவரங்கள்
- போட்டி, இரண்டு பிரிவுகளாக நடத்தப்படும் – முதல் நிலை  மற்றும் இரண்டாம் நிலை , ஒவ்வொரு வகையிலிருந்தும் முதல் மூன்று பேருக்கு ரொக்கப்பரிசு வழங்கப்படும்.
|
|
பரிசு வகை
|
|
பரிசுத் தொகை
|
|
ஒவ்வொரு பிரிவிலும் முதல் பரிசு
|
|
ரூ.2500/- 
|
|
ஒவ்வொரு பிரிவிலும் இரண்டாம் பரிசு
|
|
ரூ.1500/- 
|
|
ஒவ்வொரு பிரிவிலும் மூன்றாம் பரிசு
|
|
ரூ.1000/- 
- அஞ்சல் துறை மேற்கொண்ட தேர்வே இறுதியானது.
- தேர்ந்தெடுக்கப்பட்ட நபர்களைத் தவிர மற்ற நபர்களுக்கு தகவல் அனுப்பப்படாது.
- தேர்ந்தெடுக்கப்பட்ட குழந்தைகளின் வரைபடங்கள் சிறப்பு அட்டைகளைத் தயாரிப்பதற்கான வடிவமைப்புகளாகப் பயன்படுத்தப்படும். இதனால் குழந்தைகள் இந்திய தபால் துறையின் வடிவமைப்பாளராகிறார்கள்.
அண்ணா சாலை தலைமை அஞ்சலக அதிகாரி திரு சு குமார் வெளியிட்டுள்ள செய்திக்குறிப்பில் இத்தகவலைத் தெரிவித்துள்ளார்.
----
(Visitor Counter : 102
சமூக நிதி மற்றும் அதிகாரமளித்தல் அமைச்சகம்
தலித் மற்றும் பழங்குடி இளைஞர்களுக்கு பயிற்சி அளிக்க ஊடக அதிகாரமளிப்பதற்கான டாக்டர் பி ஆர் அம்பேத்கர் பள்ளியில் மாணவர் சேர்க்கையை திரு.தாவர்சந்த் கெலாட் தொடங்கி வைத்தார்
தலித் மற்றும் பழங்குடி இளைஞர்களுக்கு பயிற்சி அளிக்க ஊடக அதிகாரம் அளித்தலுக்கான டாக்டர் பி ஆர் அம்பேத்கர் பள்ளியில் மாணவர் சேர்க்கையை திரு.தாவர்சந்த் கெலாட் இன்று  தொடங்கி வைத்தார். பத்திரிகைத் துறையில், தலித் மற்றும் பழங்குடி இளைஞர்களுக்குப் பயிற்சி அளிப்பதற்கு முதலாவதாக அமைக்கப்பட்டுள்ள இந்த ஊடகப்பள்ளிக்கு மக்கள் தொடர்புக்கான இந்திய கல்விக் கழகத்தின்  ஆதரவுடன் செயல்படுகிறது. இந்தப் பள்ளியின் கிளைகள் புனே, அசாம், அருணாச்சலப்பிரதேசம், உத்தராகண்ட் மற்றும் நாட்டின் இதரப் பகுதிகளில் அமைக்கப்படும். இந்த நிகழச்சியில் நாடாளுமன்ற மாநிலங்களவை உறுப்பினர் திரு. அமர் சாப்லே, மாநிலங்களவை முன்னாள் உறுப்பினர் திரு தருண் விஜய், ஐ ஐ எம் சி, டி.ஜி., திரு கே ஜி சுரேஷ் உள்ளிட்டோர் கலந்து கொண்டனர்.
இந்த நிகழ்ச்சியில் பேசிய திரு.தாவர்சந்த் கெலாட், இந்த நலிந்த பிரிவு சமூகங்களைச் சேர்ந்த இளைஞர்கள், ஊடகத்துறையில் தங்களுக்கான இடத்தைக் கண்டறிவதற்கு இந்த முயற்சி ஊக்கப்படுத்தும் என்றார்.
செயற்கை நுண்ணறிவு, இணையப் பாதுகாப்பு உள்ளிட்ட இதழியல் மற்றும் மக்கள் தொடர்பு சார்ந்த அனைத்து முக்கிய பாடப்பிரிவுகளையும், இந்த ஊடகப்பள்ளிக் கொண்டிருக்கும். புனே மையம் விரைவில், திறக்கப்படும்.
மகத்தான பத்திரிகையாளராகவும், பத்திரிகை ஆசிரியராகவும், இருந்த டாக்டர் பி ஆர் அம்பேத்கரும், அவரின் பணிகளும் ஊடக அதிகாரம் அளித்தலுக்கான டாக்டர் பிஆர் அம்பேத்கர் பள்ளியைத் திறப்பதற்கு முக்கிய ஈர்ப்பு சக்திகளாக இருந்தன.
----
எஸ் எம் பி -கீதா
(Visitor Counter : 154